**Sociālās iekļaušanas politikas koordinācijas komitejas sēdes**

PROTOKOLS Nr**.** 2

**2021.gada 26.maijā**

**plkst. 15:00**

Labklājības ministrijā, Skolas ielā 28

(Zoom platforma Meeting ID: 870 7005 6653 Password: 233118)

**Sēdē piedalās:**

|  |  |
| --- | --- |
| **Sociālās iekļaušanas politikas koordinācijas komitejas vadītājs** | |
| Elīna Celmiņa | Labklājības ministrijas (turpmāk – LM) valsts sekretāra deleģētā pārstāve, LM Sociālās iekļaušanas politikas departamenta direktore |
| **Sociālās iekļaušanas politikas koordinācijas komitejas vadītāja vietniece** | |
| Evija Kūla | LM Sociālās iekļaušanas politikas departamenta vecākā eksperte |
| **Sociālās iekļaušanas politikas koordinācijas komitejas locekļi**  **un/vai to aizvietotāji** | |
| Gatis Bērziņš | Ārlietu ministrijas Eiropas Savienības Koordinācijas un politiku departamenta COREPER I sagatavošanas nodaļas vecākais referents |
| Madara Brīvere | Ekonomikas ministrijas (turpmāk – EM) Mājokļu politikas departamenta vecākā referente |
| Natālija Gerasimova | Zemgales plānošanas reģiona projekta “Atver sirdi Zemgalē” koordinatore |
| Dzintra Mergupe-Kutraite | Izglītības un zinātnes ministrijas (turpmāk – IZM) Izglītības departamenta eksperte |
| Ludis Neiders | EM Analītikas dienesta ekonomists |
| Deniss Kretalovs | Kultūras ministrijas Sabiedrības integrācijas departamenta vecākais referents |
| Pēteris Leiškalns | Latvijas Darba devēju konfederācijas Sociālās drošības un veselības aizsardzības eksperts |
| Līva Matuzele | Biedrības „Centrs MARTA” politikas koordinatore |
| Ina Miķelsone | Vidzemes plānošanas reģiona projekta "Vidzeme iekļauj" vadītāja |
| Iveta Neimane | Latvijas Cilvēku ar īpašām vajadzībām sadarbības organizācijas „Sustento” valdes locekle |
| Vineta Pavlovska | Valsts policijas Galvenās kārtības policijas pārvaldes Koordinācijas un kontroles pārvaldes Dienestu koordinācijas biroja galvenā inspektore |
| Mārīte Rozentāle | Biedrības „EAPN-Latvia” revidente |
| Ilze Slokenberga | Zemkopības ministrijas Starptautisko lietu un stratēģijas analīzes departamenta Stratēģijas analīzes nodaļas vadītāja vietniece |
| Mārtiņš Svirskis | Latvijas Brīvo arodbiedrību savienības eksperts tautsaimniecības jautājumos |
| Sanita Šķiltere | Latvijas Pašvaldību savienības padomniece finanšu un ekonomikas jautājumos |
| Sanita Treimane | IZM Izglītības departamenta eksperte |
| Viktors Veretjanovs | Centrālās statistikas pārvaldes Sociālās statistikas departamenta Ienākumu un dzīves apstākļu statistikas daļas vadītājs |
| Vaira Vucāne | Latvijas Bērnu fonda viceprezidente |
| Ludmila Zaharenko | Vides aizsardzības un reģionālās attīstības lietu ministrijas Pašvaldību departamenta Pašvaldību pārraudzības nodaļas vadītāja |
| Zigmārs Žeibe | Satiksmes ministrijas Autoceļu infrastruktūras departamenta vecākais referents |

**Sēdē nepiedalās:**

|  |  |
| --- | --- |
| Ingus Alliks | LM valsts sekretārs, komitejas vadītājs |
| Aija Barča | Latvijas Pensionāru savienības priekšsēdētāja |
| Edīte Bēvalde | Latvijas Lauku sieviešu apvienības Salas novada pašvaldības projektu vadītāja |
| Kristīne Kovaļevska | Rīgas domes Labklājības departamenta Rīgas patversmes sociālā darbiniece |
| Sandra Miķelsone-Slava | Kurzemes plānošanas reģiona projekta “Kurzeme Visiem” vadītāja |
| Marika Petroviča | Veselības ministrijas (turpmāk – VM) Integrētās veselības aprūpes nodaļas vadītāja |
| Sandra Segliņa | Tieslietu ministrijas (turpmāk – TM) Stratēģijas departamenta vecākā referente |
| Boriss Varlamovs | Latgales plānošanas reģiona Latgales uzņēmējdarbības centra komercdarbības konsultants |

**Citi sēdes dalībnieki:**

|  |  |
| --- | --- |
| Gunta Arāja | IZM Struktūrfondu departamenta direktora vietniece profesionālās izglītības un mūžizglītības attīstības jomā |
| Dace Balode | Valsts kancelejas (turpmāk - VK) Eiropas Savienības struktūrfondu departamenta vadītāja vietniece |
| Inese Barbare | LM Informācijas tehnoloģiju departamenta direktore |
| Haralds Beitelis | VK Eiropas Savienības struktūrfondu departamenta vadītājs |
| Kristīne Brūvere | VM Integrētās veselības aprūpes nodaļas vecākā referente |
| Andris Burtnieks | Biedrības “EAPN- Latvia” pārstāvis |
| Santa Feifere | IZM Struktūrfondu departamenta direktora vietniece vispārējās izglītības attīstības jomā |
| Daiga Filipsone | LM Bērnu un ģimenes politikas departamenta vecākā eksperte |
| Jolanta Geduša | LM Darba attiecību un darba aizsardzības politikas departamenta vecākā eksperte |
| Dita Grante | LM ES struktūrfondu departamenta vecākā eksperte |
| Anna Grīnberga | LM Sociālās iekļaušanas politikas departamenta vecākā eksperte |
| Rūta Lastovska | EM Mājokļu politikas departamenta referente |
| Imants Lipskis | LM Darba departamenta direktors |
| Signija Loce | TM Projekta departamenta Eiropas Savienības fondu nodaļas vecākā referente |
| Kristīne Karsa | VM Eiropas Savienības fondu plānošanas, izvērtēšanas un uzraudzības nodaļas vecākā eksperte |
| Eva Krjukova | TM Tiesu sistēmas politikas departamenta direktora vietniece |
| Kristīne Ķipēna | TM Nozaru politikas departamenta Kriminālsodu izpildes politikas nodaļas vadītāja |
| Daiga Muktupāvela | LM Metodiskās vadības un kontroles departamenta vecākā eksperte |
| Inta Remese | TM Projekta departamenta Eiropas Savienības fondu nodaļas vadītāja |
| Sigita Rozentāle | LM Sociālo pakalpojumu departamenta direktora vietniece |
| Sigita Sniķere | Pārresoru koordinācijas centra (turpmāk – PKC) konsultante |
| Agnese Tomsone | VM Investīciju un Eiropas Savienības fondu uzraudzības departamenta direktore, ES fondu ieviešanas nodaļas vadītāja |
| Ilze Vērdiņa-Lāce | VM ES fondu plānošanas, izvērtēšanas, uzraudzības nodaļas vecākā referente |
| Inese Vilcāne | LM Sociālās iekļaušanas politikas departamenta vecākā eksperte |
| Anna Vībe | LM ES struktūrfondu departamenta direktora vietniece |

**Sēdi protokolē:**

Evija Kūla LMSociālās iekļaušanas politikas departamenta vecākā eksperte

**Sociālās iekļaušanas politikas koordinācijas komitejas (turpmāk – komiteja) 26.05.2021. sēdes darba kārtība:**

1. Komitejas sēdes atklāšana un darba kārtības apstiprināšana.
2. ES fondu ieguldījumi sociālās iekļaušanas jomā 2021. - 2027. gada plānošanas periodā.
3. Citi jautājumi.
4. **Komitejas sēdes atklāšana un darba kārtības apstiprināšana.**

**­ (E.Celmiņa)**

**E.Celmiņa** atklāj otro šī gada komitejas sēdi, informējot, ka komitejas vadītājam I.Allikam šajā laikā iepriekš neparedzēti jāiedalās citā sēdē.

*Nolemj: apstiprināt darba kārtību.*

**2. ES fondu ieguldījumi sociālās iekļaušanas jomā 2021. - 2027. gada plānošanas periodā.**

**(D.Grante, I.Vērdiņa-Lāce, R.Lastovska, K.Ķipēna, E.Krjukova, H.Beitelis, S.Sniķere, S.Feifere, D.Kretalovs)**

(S.Šķiltere, A.Tomsone, E.Celmiņa, E.Kūla)

E.Celmiņa informē, ka viens no komitejas darba programmā iekļautajiem jautājumiem ir plānotie pasākumi nākamajā ES struktūrfondu plānošanas periodā. Komitejas darba programmas sagatavošanas laikā tika rosināts informāciju sniegt ne tikai par LM plānotajām aktivitātēm, bet arī nozaru ministriju un valsts iestāžu pasākumiem nevienlīdzības mazināšanai, ņemot vērā, ka nabadzības un sociālās atstumtības mazināšanas politika ir starpnozaru jautājums, tāpēc šodien prezentāciju par plānotajiem ieguldījumiem sociālās iekļaušanas jomā sniegs LM, VM, EM, TM, VK, PKC, IZM un KM.

D.Grante sniedz prezentāciju par LM plānotajiem ES fondu un Atveseļošanās un noturības mehānisma plāna ieguldījumiem labklājības nozarē 2021 – 2027.gada plānošanas periodā (pielikums nr. 1).

S.Šķiltere čata opcijā lūdz atsūtīt prezentāciju un prezentācijā atspoguļotās katras aktivitātes šobrīd plānotās summas tabulas veidā.

D.Grante informē, ka minētā informācija tiks nosūtīta Latvijas Pašvaldību savienībai.

I.Vērdiņa-Lāce sniedz prezentāciju ES ieguldījumiem veselības jomā (pielikums nr. 2).

S.Šķiltere čata opcijā jautā, vai VM un LM nākošajā ES struktūrfondu periodā plāno, ka veselības veicināšanas pasākumi, piemēram, vingrošana ar fizioterapeitu, varētu tikt realizēti arī pilnībā tiešsaistē, ņemot vērā, ka tiešsaiste atļauj piedalīties gandrīz neierobežotam dalībnieku skaitam, turklāt, ja šie tiešsaistes pasākumi tiktu veidoti pēc noteiktām 'indikācijām', tie varētu sasniegt plašāku cilvēku loku.

A.Tomsone atbild, ka šīs aktivitātes netiek ierobežotas arī tagad Covid-19 laikā un pašvaldības jau šobrīd izmanto iespējas, piemēram, veselīga uztura nodarbības un fizioterapijas nodarbības organizēt attālināti, tāpēc aicina pašvaldības arī turpmāk to praktizēt.

D.Grante komentē, ka LM pārziņā nav pasākumi, kas tiešā veidā vērsti uz vispārīgu veselības veicināšanu, piemēram, vingrošanu vai līdzīgām aktivitātēm, taču netieši saistīts pasākums ir plānotais atbalsts ilgākam un labākam darbam mūžam ar mērķi veicināt nodarbinātības ilgtspēju, jo īpaši attiecībā uz tiem iedzīvotājiem, kuri ir pakļauti darbspēju zaudēšanas riskam, un sekmēt gados vecāku nodarbināto personu darbspēju saglabāšanu. Pasākuma ietvaros plānots uzlabot nodarbināto personu darba vidi un apstākļus, novērst muskuļu un skeleta slimību attīstību, uzlabot prasmes, sniegt atbalstu uzņēmumiem ilgtspējīgai nodarbinātībai un veselības veicināšanas pārvaldībai.

S.Šķiltere čata opcijā apstiprina, ka pašvaldības izmanto tām dotās iespējas, bet jautājums ir, vai VM to plāno darīt, jo tiešsaistes nodrošināšanai nav nepieciešama pašvaldību iesaiste.

A.Tomsone komentē, ka jautājums nav attiecināms konkrēti par plānotajiem veselības veicināšanas pasākumiem, bet par attālināto pakalpojumu nodrošināšanu kopumā. Informē, ka telemedicīnas ietvaros ir plānoti pasākumi attālināto pakalpojumu nodrošināšanai, uzsverot, ka tie tiek nodrošināti arī šobrīd un tiks attīstīti arī turpmāk.

R.Lastovska sniedz prezentāciju par EM plānotajiem pasākumiem mājokļu un vides pieejamības nodrošināšanas jomā (pielikums nr. 3).

I.Miķelsone jautā, vai EM mājokļa pielāgošanas pasākumos plānota tikai liftu izbūve?

R.Lastovska atbild, ka konkrētais pasākums paredz atbalstīt tieši liftu izbūvi. Pēc pārrunām ar Rīgas pašvaldību par tās pieredzi minētajā jautājumā tika secināts, ka pacēlāju vai rampu izveide ir finansiāli krietni mazāki pasākumi, tādēļ ar lielāku iespēju, ka dzīvokļu īpašniekiem bez atbalsta ir iespējas šādus izveidot, kā arī pašvaldības mēdz tam sniegt atbalstu. Savukārt lifta izveide, kas nodrošinātu pieejamību ne tikai pirmajam stāvam, bet visas ēkas ietvaros, kas ir ļoti svarīgi, ņemot vērā mūsu sabiedrības novecošanās rādītājus, ir finansiāli krietni ietilpīgāks pasākums un bez atbalsta tikpat kā dzīvokļu īpašnieku pašu spēkiem neīstenojams pasākums. Attiecīgi programmas ietvaros plānots atbalstīt:

* lifta un ar to saistīto inženiertehnisko risinājumu izbūvi;
* piebūves izbūvi lifta šahtas izvietošanai, ja lifta izbūve nav iespējama daudzdzīvokļu mājas esošajās koplietošanas telpās;
* atsevišķas ieejas izbūvi vai esošās ieejas piemērošanu cilvēkiem ar kustību traucējumiem piekļuvei pie lifta.

E.Celmiņa papildina, ka LM plāno mājokļa pielāgošanas pasākumus tieši personām ar fiziskiem funkcionālajiem traucējumiem un invaliditāti.

D.Grante apstiprina, ka Atveseļošanās un noturības mehānisma plāna ietvaros ir plānots īstenot individuālo mājokļu pielāgošanu personām ar invaliditāti.

K.Ķipēna un E.Krjukova sniedz prezentāciju par plānotajiem pasākumiem ieslodzītajiem un probācijas klientiem, kā arī sociāli mazaizsargāto grupu pieejas tiesiskumam veicināšanas pasākumiem (pielikums nr. 4).

S.Šķiltere jautā, kādi konkrēti pasākumi tiek plānoti digitālajā jomā un kāds tam ir plānotais finansējums?

K.Ķipēna atbild, ka attiecībā uz ieslodzītajiem un probācijas klientiem ir daudz ideju, kuras plānots ietvert resocializācijas politikas pamatnostādnēs. Minētās pamatnostādnes vēl atrodas izstrādes stadijā un pagaidām vēl nav publiski pieejamas. Digitālajā jomā ir plānots pilnveidot dažādus probācijas instrumentus, lai klientiem būtu iespēja digitāli strādāt soda izpildes laikā, savukārt ieslodzīto jomā šobrīd ir plānots uzlabot ieslodzīto digitālās prasmes un veicināt pieeju internetam, ņemot vērā, ka ieslodzītajiem ir zemas interneta lietošanas prasmes vai to vispār nav.

E.Krjukova papildina, ka juridiskās palīdzības jomā situācija ir līdzīga. Juridiskie pakalpojumi digitālajā vidē praktiski nav pieejami, tāpēc tiek plānots veidot dažādus digitālos risinājumus, piemēram, ceļa kartes, ar kuru palīdzību persona viegli un ātri var risināt savu jautājumu, saņemt uzziņu par savām tiesībām, saprast, kāds ir problēmas ietvars un kurā iestādē personai jāvēršas konkrētā problēmjautājuma atrisināšanai.

H.Beitelis sniedz prezentāciju par VK plānoto pasākumu sociālās drošības pārstāvniecības un sabiedrības interešu uzraudzības stiprināšanai (pielikums nr. 5).

E.Kūla jautā par NVO kapacitātes stiprināšanu sociālās drošības jomā, kā tiek traktēts sociālās drošības termins, ņemot vērā, ka sociālās drošības jēdziens tiek definēts dažādi un tas var ietvert arī izglītības un veselības jomas.

H.Beitelis atbild, ka detalizētāka informācija būs pieejama konkursa nolikuma izstrādes laikā, tomēr sociālo drošību primāri attiecina uz mazāk aizsargātām iedzīvotāju grupām, tāpēc šis pasākums aptver tieši LM kompetences jomas.

E.Celmiņa jautā, vai, plānojot šo pasākumu, ir bijušas sarunas ar kādu no LM kolēģiem?

H.Beitelis atbild, ka sarunas ar LM pārstāvjiem nav bijušas, ņemot vērā, ka nedēļu pirms Atveseļošanās un noturības mehānisma plāna apstiprināšanas valdībā tika saņemts uzdevums no Finanšu ministrijas ieplānot šādu pasākumu, tāpēc laika un kapacitātes trūkuma dēļ pasākuma plānošanā nebija iespējams iesaistīt LM.

E.Celmiņa komentē, ka LM būtu ieinteresēta uzzināt vairāk par šī pasākuma ievaru, gan dodot savu redzējumu, gan attiecībā uz NVO darbības efektivitātes mērīšanu.

S.Sniķere sniedz prezentāciju par PKC sadarbībā ar VK un nozaru ministrijām plānoto pasākumu preventīvās atbalsta sistēmas izveidei veselīgai bērnu attīstībai un pašrealizācijai (pielikums nr. 6).

E.Celmiņa pateicas par sniegto prezentāciju, piebilstot, ka šis ir ļoti vērienīgs atbalsts vērsts tieši uz riska grupu bērniem.

S.Feifere sniedz prezentāciju par IZM plānotajiem pasākumiem sociālās atstumtības mazināšanai (pielikums nr. 7).

E.Celmiņa jautā, vai IZM turpinās nodrošināt atbalstu bērniem ar invaliditāti, piemēram, attiecībā uz mācību un metodoloģisko materiālu veidošanu un atbalsta pasākumiem?

S.Feifere atbild, ka ir papildus plānoti dažādi pasākumi gan infrastruktūras uzlabošanai speciālās izglītības iestādēs, gan asistīvo tehnoloģiju apmaiņas sistēmas izveidei izglītības sistēmas ietvaros sadarbībā ar PKC. Tāpat ir plānota esošā periodā izveidoto mācību līdzekļu uzturēšana un attīstība, kā arī ir paredzēts nodrošināt valsts līmeņa metodisko funkciju pedagogiem saistībā ar iekļaujošo izglītību.

D.Kretalovs sniedz prezentāciju par KM plānotajām investīcijām 2021.-2027. gada plānošanas perioda darbības programmas ietvaros (pielikums nr. 8).

E.Celmiņa pateicas visiem par sniegtajām prezentācijām.

1. **Citi jautājumi.**

**(E.Kūla)**

E.Kūla pateicas komitejas pārstāvjiem par atsūtītajiem viedokļiem attiecībā uz *Plāna minimālo ienākumu atbalsta sistēmas pilnveidošanai 2022.-2024.gadam* projektu (Plāna projekts). Informē, ka *Plāna* projekts tiks izsludināts Valsts sekretāru sanāksmē 2021.gada 3.jūnijā.

*Sēdi beidz plkst. 16:45.*

Pielikumā prezentācijas:

1. LM prezentācija “ES ieguldījumi labklājības nozarē 2021 – 2027” (9 slaidi).
2. VM prezentācija “Ieguldījumi veselības jomā” (6 slaidi).
3. EM prezentācija “Plānotās atbalsta programmas” (8 slaidi).
4. TM prezentācija “Darbības programma Latvijai 2021.–2027.gadam.   
   Sociālāka un iekļaujošāka Eiropa, īstenojot Eiropas sociālo tiesību pīlāru. ESF+” (10 slaidi).
5. VK prezentācija “Valsts kancelejas ANM plāna 2021-2027 nevalstisko organizāciju atbalsta prioritārā pasākuma īstenošanas plāns” (6 slaidi).
6. PKC prezentācija “Preventīvās atbalsta sistēmas izveide veselīgai bērnu attīstībai un pašrealizācijai” (15 slaidi).
7. IZM prezentācija “Sociālās atstumtības mazināšana. Darbības programma  
   Atveseļošanās un noturības mehānisms” (4 slaidi).
8. KM prezentācija “Kultūras ministrijas plānotās investīcijas 2021.-2027. gada  
   plānošanas perioda darbības programmas ietvaros” (19 slaidi).

Komitejas vadītāja aizvietotājs (paraksts\*) E. Celmiņa

Protokolēja E.Kūla

\*Dokuments ir parakstīts ar drošu elektronisko parakstu.